Z á p i s n i c a

zo zasadnutia Obecného zastupiteľstva pri Obecnom úrade vo Svrčinovci, konaného dňa 26. februára 2009 o 15.00 hod

-----------------------------------------------------------------------------------------------------------------

Prítomní: viď prezenčná listina

R o k o v a n i e

      Zasadnutie Obecného zastupiteľstva vo Svrčinovci otvoril a zároveň aj viedol starosta obce Juraj Strýček. V úvode privítal všetkých prítomných poslancov 

OZ, ako i ostatných prítomných. Konštatoval, že zasadnutie OZ bolo zvolané načas a v zmysle Zákona č. 369/90 Z.z. o obecnom zriadení. 
     Z celkového počtu 11 poslancov, bolo prítomných celkom 7, na základe čoho je OZ uznášania schopné /neskôr prišli ďalší 2 poslanci/.
     Do návrhovej komisie starosta určil JUDr. Štefana Strýčka ako predsedu a  
JUDr. Ondreja Malichera a Ing. Petra Urbánka ako členov. Za overovateľov zápisnice určil   Mikuláša Kullu a Mgr. Irenu Fričovú  - poslancov OZ.

     Písaním zápisnice poverila p. Danu Hajnošovú – pracovníčku OÚ.
     Hneď v úvode upozornil Ing. Urbánek na zákon, ktorý rieši hlasovanie a voľbu
HKO. JUDr. Strýček zase žiadal, aby predstavenie kandidátov, ako i 5-minútová

prezentácie jednotlivých kandidátov na HKO bola neverejná. Starosta dal hlasovať

za tento návrh. Všetci boli za. Prešlo sa teda k rokovaniu jednotlivých bodov programu.

P r o g r a m

/viď pozvánka/

1. Plnenie uznesení z predchádzajúceho OZ
     Správu o plnení uznesení z predchádzajúceho OZ predniesla poslancom HKO.
Táto správa tvorí prílohu zápisnice. Okrem iného poukázala na nezákonne prijaté
uznesenie z minulého mimoriadneho OZ, a to uznesenie č. 5/2009, kde si poslanci

určili spôsob voľby HKO. Keďže toto rieši Zákon č. 369/90 Z.z., žiadala toto uznesenie

zrušiť. Poslanci OZ teda uznesením č. 7/2009 zrušili uvedené uznesenie a zároveň vzali na vedomie správu HKO. Taktiež prijali uznesenie č. 8/2009, kde určili nový spôsob
voľby HKO, a to v zmysle § 18a, ods. 3 Zákona č. 369/1990 Z.z..

2. Správa HKO o kontrolnej činnosti za rok 2008
     Správu o vykonaných kontrolách za rok 2008 predniesla opäť HKO p. Martausová. Správa tvorí prílohu tejto zápisnice.

JUDr. Strýček – mal dotaz na HKO, či nezistila niečo závažnejšie, aby to riešili iné
                            orgány?

Martausová – nie
Ing. Urbánek – kto môže žiadať HKO o vykonanie kontroly?

Martausová – OZ, starosta ale aj občan môže dať námet, príp. požiadať o vykonanie

                         Kontroly

Ing.Urbánek – HKO vypracuváva aj VZN obce, ako uviedla v správe?

Martausová – áno vypracúva ona VZN

Ing.Urbánek – a ako ich potom kontroluje, keď ich vypracúva?

starosta – po schválení VZN tieto kontroluje okresná prokuratúra

Ing.Urbánek – nemala by ich vypracuvávať

Martausová – keď ich nemá kto vypracovať, tak ich robí ona

     Poslanci OZ uznesením č. 9/2009 vzali na vedomie správu HKO o kontrolnej činnosti

za rok 2008.

/PRIŠIEL ING.KULLA – 15.25 hod/

3. Voľba hlavného kontrolóra obce na volebné obdobie 2009 - 2015
     Pred začatím tohto bodu rokovania OZ sa  poslanci OZ mali dohodnúť o úväzku
nového HKO. Starosta prečítal uznesenie z obecnej rady, ktorá doporučuje schváliť 

zníženie úväzku na  0,3 z terajšieho 0,4.

Kulla – navrhuje ponechať doterajší úväzok 0,4

Ing.Urbánek – na základe čoho tak obecná rada rozhodla?

starosta – podľa porovnania okolitých obcí

Ing.Kulla – trvá na doporučení OR, t.j. znížiť na 0,3

JUDr.Strýček – myslí si, že 0,3 by malo stačiť. Ďalej konštatoval, že zmluvy a VZN

                           by si mal robiť každý pracovník sám, podľa toho, čo sa ho týka.

Ing.Kulla – konštatoval, že 0,3 úväzok je z veľmi slušného základu mzdy

Ing.Urbánek – uviedol, že sa teraz nebavíme o financiách, ale o úväzku, t.j. koľko sa 

                          bude svojej práci HKO venovať. Vždy bol za zvýšenie úväzku. HKO

                          robí veľa veci aj za pracovníkov OÚ, asi má na to dosť času. Takže

                          teraz súhlasí so znížením úväzku.

Kreána – HKO mohla pri tvorbe VZN aj pomáhať, nemusela ich robiť sama. Je proti
                 zníženiu úväzku. Trvá na 0,4.

Ing.Urbánek – ak bude robiť povrchne, môžeme HKO kedykoľvek odvolať

Kreána – ako budeme vedieť, či je čo urobené povrchne? Treba úväzok ponechať a na

                 polroku prehodnotiť.

JUDr.Strýček – keď sa schváli 0,3 bude HKO robiť to, čo má robiť a starosta nech si

                            urobí poriadok s pracovníkmi, aby robili aj oni, čo majú a aby HKO

                            nesuplovala ich prácu.

JUDr.Malicher – 0,3 úväzok stačí na prácu HKO. Ale ak bude do budúcna pomáhať aj

                              s inou prácou /VZN, zmluvy a pod./, nebude to stačiť.

starosta – nech sa vyjadrí HKO

- 3 -
Martausová – uviedla, že niektoré veci, ktoré nestihne urobiť, robí aj doma

Cyprich – mal dotaz na starostu, či sú pracovníci OÚ maximálne vyťažení?

starosta – odpovedal, že áno, momentálne sú vyťažení a v pracovnej dobe majú

                  dostatok práce

Mgr.Fričová – v správe HKO je uvedené, že robí aj poradenskú činnosť pracovníkom,
                         takže má dosť práce

JUDr.Strýček – HKO musí poradiť pracovníkom, pretože absolvuje mnohé školenia

                            a prednášky, a preto je povinná toto robiť

starosta – uviedol ešte, že nie všetci pracovníci sú rovnakí. Niekto potrebuje na prácu

                 viac času, niekto ju urobí za krátky čas. HKO nehľadá len chyby, ale musí

                 aj poradiť pracovníkom.

               - dal napokon hlasovať za doterajší úväzok 0,4 /2 poslanci – Kulla a Kreána/

                 boli za, ostatní boli proti, takže tento návrh neprešiel
               - dal opäť hlasovať za druhý návrh, t.j. zníženie úväzku na 0,3 /všetci boli za,
                  okrem 2 poslancov Kulla a Kreána/ - tento návrh prešiel

     Prešlo sa teda ku konkrétnej voľbe hlavného kontrolóra obce.

starosta – ešte raz ozrejmil voľbu HKO podľa zákona a schváleného uznesenia

                - predstavil kandidátov na HKO a uviedol zároveň, že kandidátka Janka

                   Zubričanová sa vzdala dnes svojej kandidatúry na HKO/

                   Ostatní kandidáti: Pavol Kollárik, Ing. Ľubomír Kulla, Mgr. Dana Moravco-

                                                    vá, Ivana Martausová a Alena Sloviaková

                - požiadal prítomných kandidátov o súhlas na zverejnenie ich osobných údajov

                   a taktiež do akej miery ich chcú zverejniť

                - oboznámil prítomných kandidátov s úväzkom, ktorý momentálne poslanci

                  schválili

                - ďalej starosta ozrejmil kandidátku Mgr. Moravcovej – keďže je učiteľkou

                  ZŠ, ktorej zriaďovateľom je obec, menovaná kandidátka je zamestnan-

                  com obce a preto nemôže kandidovať na HKO a zároveň byť aj pedagógom

Mgr.Moravcová – uviedla, že teda jej kadidátka je bezpredmetná, pretože sa nevzdá

                                funkcie učiteľky ak by bola zvolená za HKO, preto odstúpila z tejto

                                voľby.

starosta – navrhol volebnú komisiu pre tieto voľby, ato Kreána,Cyprich a Mgr. Fričová.

                  Všetci poslanci schválili jednohlasne túto komisiu.

     Keďže podľa schváleného uznesenia č. 8/2009 si poslanci určili 5-minútovú prezentá-
ciu jednotlivých kandidátov, prešlo sa k tomuto bodu programu. Nakoľko poslanci

odsúhlasili tajnú voľbu, ako i prezentáciu jednotlivých kandidátov, nebude v zápisnici

uvedená prezentácia kandidátov.

     Kandidáti postupne prichádzali so svojou prezentáciou. Posledná kandidátka
p. Sloviaková nesplnila podmienky a nedoložila žiadne potrebné doklady, ktoré boli potrebné k prihláške a taktiež svoju žiadosť na HKO doložila po termíne, poslanci OZ

ju z voľby HKO vyradili.

/PRIŠIEL BC. ŠIMČISKO 16.55 hod/

     Do I. kola voľby HKO preto išli 4 kandidáti a získali p. Kollárik – 1 hlas, Ing. Kulla
- 3 hlasy a p. Martausová – 5 hlasov. Do II. kola postúpili 2 s najväčším počtom hlasov,

a to p. Martausová a Ing. Kulla. Získali p. Martausová – 5 hlasov a Ing. Kulla – 4 hlasy.

Za hlavnú kontrolórku obce bola preto zvolená p. Ivana Martausová.

     Poslanci prijali uznesenie č. 10/2009.

4. Schválenie VZN č. 1/2009
     Návrh VZN č. 1/2009 o spôsobe určenia úhrady, výšky úhrady a spôsobe platenia
úhrady za opatrovateľskú službu predložila Mgr. Fonšová. Materiál mali poslanci

doma vopred na preštudovanie.

Ing.Kulla – uviedol, že tento pracovný materiál nie je dobre vypracovaný. Miešajú sa
                    pojmy sociálna služba a opatrovateľská služba
Ing.Urbánek – taktiež uviedol, že v návrhu VZN veľa veci chýba – napr. definícia, čo to

                          je opatrovateľská služba, zadefinovanie vzťahu obce voči FO /§7,ods.2/,

                          kto môže realizovať opatr. službu atď?
Martausová – toto všetko je v zákone a zákon nie je potrebné prepisovať do VZN
Ing.Urbánek – ale opatrovateľská služba je len časť celého sociálneho zákona

Mgr.Fričová – mala dotaz, či môžu opatr. službu poskytovať len osoby, ktoré spĺňajú

                          určité predpoklady?

starosta – odpovedal, že len FO, ktoré majú na to vzdelanie
               - uviedol, že ak sú v návrhu VZN veľké nedostatky, treba tento radšej prepra-

                 covať a schváliť na najbližšom OZ

JUDr.Strýček – opisovať zákon do VZN je ozaj zbytočné, avšak sú v návrhu VZN

                            nedostatky, ktoré treba odstrániť /napr. v § 12, § 4 – bod 3 špecifikácia/

                          - na základe čoho sa učila suma EUR 0,60, keďže v zákone sú iné sumy?

Martausová – uviedla, že zo ZMOSu sme dostali usmernenie, že poplatky za opatrov.

                         službu nesmieme zdvihnúť

JUDr.Strýček – a nemali by sme sa radšej držať zákona a nie nejakej internej smernice

                            ZMOSu?

starosta – je to opatrenie ZMOSu pre tento rok, po dohode s vládou
JUDr.Strýček – tak treba doplniť do VZN – odvolávku na ZMOS
     Poslanci uznesením č. 11/2009 vzali pracovný materiál návrhu VZN na vedomie a

uložili Mgr. Fonšovej predložiť prepracované VZN na najbližšie rokovanie OZ.

5. Stanovisko HKO k návrhu rozpočtu
     Taktiež i tento materiál, ktorý predložila HKO, a to stanovisko k návrhu viacročné-
mu rozpočtu obce na roky 2009 – 2010 a k návrhu rozpočtu obce na rok 2009 mali

poslanci doma vopred na preštudovanie.

JUDr.Strýček – konštatoval, že HKO doporučila vo svojom stanovisku, aby OZ 

                            návrh rozpočtu na rok 2009 schválilo. On však z finančnej komisie

                            uviedol návrh, aby sa rozpočet schválil, avšak tento sa opäť upravil

                            o cca 2 mesiace, na základe prísunu podielových daní. Nakoľko je

                            hospodárska kríza a podielové dane sa budú určite obci krátiť.

     Poslanci OZ uznesením č. 12/2009 vzali stanovisko HKO na vedomie.

6. Schválenie rozpočtu MŠ a ŠJ na rok 2009
     Návrh rozpočtu MŠ a ŠJ mali poslanci taktiež vopred doma na preštudovanie.

starosta – podotkol, že o návrhoch rozpočtoch sa rokovalo len na finančnej komisii,

                  nakoľko obecná rada sa nezišla
                - zároveň prečítal i vyjadrenie Rady školy pri MŠ, ktorá doporučuje rozpočet

                   na rok 2009 schváliť

Ing.Urbánek – za finančnú komisiu – na komisii sa hovorilo, že by sa mali schváliť

                          všetky rozpočty prísp. a rozpočt. organizácií a obce, keďže sa budú

                          určite upravovať na najbližších zasadnutiach OZ. Navrhuje vytvoriť
                          položku v rozpočte „rezerva“.

starosta – nie je možné takúto položku v rámci účtovníctva vytvoriť, ale finančné

                  rezervy môžeme vsunúť do inej položky v rozpočte

JUDr.Strýček – však môžeme schváliť aj prebytkový rozpočet

starosta – len aby potom nebol problém napr. s bankami pri spolufinancovaní, radšej

                  by to vsunul do inej položky v rozpočte

Ing.Urbánek – na fin. komisii bola len riaditeľka OPS, preto im niektoré položky nemal

                          kto vysvetliť. Na riaditeľku MŠ mal dotaz – nárast mzdového fondu,

                          dohody o vykonaní prác, čo plánujú kúpiť z položky výpočtová technika

                          a taktiež či je možné znížiť mesačné zálohy za plyn? Taktiež uviedol, že
                          žiadosť o kapitálové výdavky fin. komisia zamietla, nakoľko sa bude

                          realizovať projekt rekonštrukcie MŠ.

riaditeľka – odpovedala na otázky – mzdový fond narástol preto, lebo pribudla siedma
                      učiteľka a pribudne ešte asi ďalšia. Podľa nového zákona sa schvaľoval

                      počet deti v triedach, preto mzdy narástli na počet učiteliek. Dohody o vy-

                      konaní prác – v projekte rekonštrukcie MŠ nie je na vymaľovanie tried, 

                      preto s týmto ráta na dohody maliarov. Výpočtová technika – sú tam

                      poplatky za programy a zakúpenie PC pre riaditeľku. Taktiež v projekte

                      rekonštrukcie MŠ nie je kanalizácia – inter. vybavenie.

starosta – kanalizáciu by sa v rámci obecných budov mohla zatiahnuť obec – to je 

                  návrh finančnej komisie. 

JUDr.Strýček – to je jedno či obec alebo cez MŠ. Treba sa dohodnúť s firmou, ktorá

                            bude robiť rekonštrukciu budovy MŠ, aby pritom urobila aj kanalizá-

                            ciu. Nesúhlasí, aby obec toto financovala.

                         -v plnení rozpočtu za minulý rok je v každej položke ušetrené, iba dohody

                           a interiérové vybavenie je čerpané na 100%, preto by tam mal byť 

                           nejaký prebytok v hospodárení.

riaditeľka – prebytok bol a vrátil sa obci
JUDr.Strýček – sedí to presne? Prečo nie je prebytok vyšší?

                          -o koľko bude nárast miezd na 1 pracovníka?

riaditeľka – odpovedala, že o 7%

Ing.Kulla – ešte podotkol, že sa treba s firmou dojednať, aby popri rekonštrukcii MŠ

                     urobila aj kanalizáciu

Cyprich – výberové konanie ako prebehlo?

starosta – výberové konanie robil nezávislá odborne spôsobilá osoba zo Žilina a 

                   vyhodnocuje sa podľa toho, ktorý dodávateľ je najlacnejší. Výsledky idú na   
                   MVaRR na kontrolu, kde musia potvrdiť zmluvu.

Ing.Kulla – je možné, aby pomocné práce urobili aktivační zamestnanci a je možnosť
                     jednať s firmou o možnosti ďalšej práce mimo zmluvu?

starosta – áno s p. Jurgom sa dá jednať a aktivační zamestnanci taktiež môžu robiť

                  napr. búracie a podobné práce

JUDr.Strýček – je za vypustenie kapitálových výdavkoch z rozpočtu MŠ
Ing.Kulla – čo keby sme paušálne znížili položky vo všetkých rozpočtoch rovnako?
riaditeľka – nesúhlasí so znížením položiek v rozpočte. Napr. treba kúpiť digestor do
                      kuchyne a nainštalovať ho, pretože v rozpočte rekonštrukcie MŠ nie je

                      uvedený.

JUDr.Strýček – na finančnej komisii sa pýtal riaditeľky OPS, či je schopná fungovať,

                            ak znížia príspevok

                          -v MŠ je vyššie navýšenie miezd ako má ZŠ

Kulla – podotkol, že všade sa v súčasnej dobe znižuje všetko, aj mzdy

Ing.Urbánek – je za zníženie príspevkov. Vždy je lepšie znížiť a potom zvýšiť ako 

                          naopak. Podotkol, že nerád počuje, že sa minulý rok sa toľko minulo ako
                          bolo schválené v rozpočte a tento rok sa opäť toľko minie a ešte sa aj

                          navýši.

riaditeľka – všetky položky sú také ako bolo v minulom roku. Pri tvorbe rozpočtu sa

                      vychádzalo z výsledkoch hospodárenia za minulý rok.

Ing.Urbánek – niektoré veci nebudú pokryté tento rok a budú len tie najnutnejšie – aj

                          k tomuto môžeme napokon dôjsť

JUDr.Malicher – nech si povie p. riaditeľka, kde by ešte mohla ubrať v rozpočte

riaditeľka – nemá kde ubrať

Ing.Urbánek – súhlasí v návrhom Ing.Kullu, t.j. paušálne znížiť všetky rozpočty o 5%,
                          keďže je momentálne obdobie neistoty

starosta – prečítal ďalej žiadosť MŠ o posúdenie došlej žiadosti. Jedná sa o žiadosť p.

                 Horváthovej, ktorá žiada o prijatie svojho syna do MŠ na 4 hodiny denne.

                 Nakoľko ide o dieťa ťažko zdravotne postihnuté, je nutné k nemu prideliť

                 osobného asistenta, čím sa navýšia finančné náklady rozpočtu MŠ.

riaditeľka – objasnila túto žiadosť bližšie. Taktiež uviedla, že bez osobného asistenta
                       nemôže takéto dieťa prijať do MŠ. Najbližšia MŠ pre takéto postihnuté

                       deti je najbližšie v KNM.

starosta – uviedol, že bude najlepšie ak si matka bude hľadať špeciálne zariadenie pre

                   svoje dieťa

Bc.Šimčisko – mal dotaz, či je nejaká reálna šanca, aby sa takéto dieťa do budúcna

                         Integrovalo medzi ostatné deti a neskôr i do ZŠ?

riaditeľ ZŠ – objasnil, že do budúcna takéto postihnuté deti, podľa politiky štátu pre ZŠ, 

                       bude treba začleňovať medzi ostatné deti v ZŠ

starosta – je na p. riaditeľke v rámci schváleného rozpočtu ako rozhodne
- vyzval Ing.Kullu, aby presne špecifikoval svoj návrh na zníženie všetkých

  rozpočtov paušálne

Ing.Kulla – bližšie špecifikoval svoj návrh, a to znížiť paušálne všetky rozpočty o 5%

                    a kapitálové výdavky neposkytovať – časť z nich sa po čase vyrieši, t.j.
                    MŠ neposkytnúť žiadané kapitálové výdavky vo výške EUR 3 319 na inte-

                    riérové vybavenie

     Poslanci OZ teda uznesením č. 13/2009 schválili príspevok MŠ a ŠJ na rok 2009

po znížení vo výške EUR 136 128. Taktiež zobrali na vedomie návrhy rozpočtov na

roky 2009 – 2011 a vyjadrenie Rady školy k návrhu rozpočtu na rok 2009.

7. Schválenie rozpočtu ZŠ, ŠKD a ŠJ na rok 2009
     Návrh rozpočtu mali poslanci vopred doma na preštudovanie.

IngUrbánek – prečítal zápis z finančnej komisie, kde nedoporučujú schváliť

                          kapitálové výdavky na rekonštrukciu a modernizáciu vo výške

                          EUR 2 414 /na prístavbu miestnosti pre mzdovú účtovníčku a vedúcu

                          ŠJ/, na zakúpenie kopírky vo výške EUR 1 470 a na zakúpenie umývačky

                          riadu a digestora do kuchyne vo výške EUR 5 776. Ďalej nedoporučujú

                          navyšovať položku uhlie. Žiadali vysvetliť dohody o vykonaní prác, 

                          všeobecné služby a položku uhlie.

                        - taktiež prečítal ako predseda Rady školy jej vyjadrenie

JUDr.Strýček – mal dotaz, že nárast miezd v ŠKD je dosť veľký

riaditeľ – vysvetlil, že minulý rok bolo veľa dlhodobých PN a musel zaplatiť zástup

               - ďalej vysvetlil, že dohody o vykonaní prác sú taktiež navýšené, nakoľko

                 p. farára zamestnali na dohodu, je to tak výhodnejšie a robia to aj na iných

                 školách

              - všeobecné služby – je tam zdravotné poistenie
              - uhlie – každý rok sa dáva do rozpočtu 1 milión Sk

JUDr.Strýček – nedá sa ušetriť na uhlí?

Ing.Urbánek – projekt rekonštrukcie ZŠ rieši i rekonštrukciu kotolne

Martausová – upozornila, že od 1.3.2009 je zmena zákona, že výška kapitaliek sa

                         zvyšuje z pôvodných Sk 30 000,– na Sk 50 000,–

Ing.Urbánek – podotkol, že podľa normatívu by sa mal rozpočet ZŠ ešte zvýšiť, avšak

                          nie je to ešte potvrdené z KŠÚ Žilina. I tento rozpočet ZŠ sa bude ešte

                          upravovať.

starosta – treba sa venovať meritu veci, a to žiadostiam o kapitálové výdavky

Ing.Urbánek – kopírku treba kúpiť z bežných výdavkov a ušetrené financie použiť na

                          rekonštrukciu 

     Po prerokovaní OZ uznesením č. 14/2009 schválilo rozpočet ZŠ na rok 2009 vo výške

EUR 390 693, príspevok ŠJ pri ZŠ vo výške EUR 29 895 a príspevok ŠKD pri ZŠ vo

výške EUR 21 160. Zároveň vzali na vedomie návrhy rozpočtov na roky 2009 – 2011 a

vyjadrenie Rady školy k návrhu rozpočtu na rok 2009.

starosta – prečítal ešte žiadosť ZŠ o zvýšenie pokladničného limitu vo výške EUR 500.
     Poslanci OZ uznesením č. 15/2009 schválili žiadaný pokladničný limit.
riaditeľ – ešte oboznámil poslancov OZ s tým, že zisťoval prerozdelenie fin. čiastky

                 na vzdelávacie poukazy a je to všade tak ako u nás /napr. Čierne 80-20%,

                 t.j. 80% ide na mzdy učiteľov a zvyšných 20% na ostatné veci v rámci

                 záujmových krúžkov, Skalité70-30%, Raková 70-30%, Krásno 70-30% atď/

     Poslanci OZ vzali túto správu na vedomie.

8. Schválenie rozpočtu OPS na rok 2009
     I tento návrh rozpočtu si mali možnosť poslanci vopred preštudovať.

Ing.Urbánek – z finančnej komisie prečítal zápis – skonštatoval, že v rozpočte OPS
                          chýba príjem z podnikateľskej činnosti – žiada doplniť do rozpočtu

                          minimálny príjem Sk 200 000,– z podnikateľskej činnosti.

JUDr.Strýček – navrhuje taktiež znížiť príspevok od obce o 5%

Ing.Kulla – mal dotaz, či minulý rok nemala OPS žiadne príjmy z podnik. činnosti?

Jurčiková – boli, je to uvedené v plnení rozpočtu za minulý rok

Ing.Kulla – kedy sa bude realizovať projekt odpadové hospodárstvo?

starosta – odpovedal, že koncom roka alebo až na budúci rok

Kulla – ako to je s prenájmom sály vKD?

Jurčiková – sú tam zajednané akcie už vopred

Kulla – je potrebné dokúpiť inventár do sále a poskytovať kompletné služby, t.j. keď si

             niekto zajedná sál, tak od výzdoby, kuchyne atď /všetky služby/

Ing.Urbánek – starosta mal zistiť, ako to je s energiou v sáli, či sa to dá zvlášť účtovať
starosta – zisťoval to, ale nedá sa to energie a vodu zvlášť oddeliť, muselo by sa to celé

                  zrekonštruovať

     Poslanci napokon uznesením č. 16/2009 schválili príspevok OPS na rok 2009 vo výške
EUR 128 975. Zároveň vzali na vedomie návrhy rozpočtov na roky 2009 – 2011 a uložili

riaditeľke OPS podľa možnosti zabezpečiť v roku 2009 vlastné príjmy z podnikateľskej

činnosti najmenej vo výške EUR 6 640. O plnení tejto úlohy informovať OZ každý

štvrťrok.

starosta – prečítal ešte žiadosť OPS o bezplatný prenájom kancelárie na OÚ, a to

                  z dôvodu doloženia tohto dokladu k žiadosti na ÚPSVaR, nakoľko chcú

                  prijať absolventku 

Ing.Urbánek – oboznámil poslancov s tým, že je možnosť podať projekt na zateplenie

                          budovy OÚ a výmenu okien, avšak podmienkou je, že v budove môžu

                          byť len obecné priestory, t.j. žiadné prejaté priestory pre poštu a pod.

     Poslanci OZ uznesením č. 17/2009 napokon schválili OPS bezplatné užívanie nebyto-

vých priestorov – kancelária na OÚ na dobu určitú do 31.12.2009 z dôvodu zabezpečo-

vania služieb pre obec.

     Ďalej riaditeľka OPS predložila ešte poslancom návrh ceny na rok 2009 pre podni-

kateľské subjekty a právnické osoby podľa skutočne vyprodukovaného komunálneho

odpadu. Navrhuje v prípade, že zber firmám z technického hadiska nemôže byť za-

bezpečený zbernými nádobami ale celoročne pomocou VOK-ov, je poplatok na podni-

kateľa a deň navrhnutý vo výške EUR 0,033, čo predstavuje ročný poplatok vo výške

EUR 12,11 ako pre občanov.

Ing.Kulla – má OPS evidenciu vývozu?
Jurčiková – nie, nemáme nič

JUDr.Strýček – skonštatoval, že podľa tohto návrhu, to bude lacnejšie ako bolo

                            doteraz. Mal by sa určiť paušál.

Bc.Šimčisko – pokiaľ tu budeme mať kombinovaný zber, poriešime ho len paušálom

starosta – navrhuje zobrať tento návrh dnes len na vedomie a nech riaditeľka

                  pripraví túto zmenu do VZN do budúceho OZ

   Poslanci OZ prijali tento návrh a uznesením č. 18/2009 vzali informáciu o stanovení

výšky poplatku za VOK pre podnikateľské subjekty a právnické osoby na vedomie

a uložili riaditeľke OPS vypracovať zmenu VZN.

9. Schválenie rozpočtu obce na rok 2009
     Hneď v úvode tohto bodu vystúpil JUDr.Malicher s návrhom prispieť sumou

cca Sk 50 000,– na obchod na Závrší, ktorý ako všetci vedia bol zrušený. Pani Oravcová

zo Závršia našla vhodné priestory na prevádzkovanie obchodu pri svojom dome, kde

je ochotná predávať najzákladnejšie potraviny pre občanov. Podotkol, že na tomto

obchode určite nezarobí, robí to len pre občanov, aby mali každý deň tie najnutnejšie

a najzákladnejšie čerstvé potraviny. Žiadosť o fin. príspevok bola už doručená na OÚ.

starosta – vyjadril sa, že áno žiadosť je zaevidovaná na OÚ, avšak neprešla ešte komi-

                  siou, preto ju nedal na rokovanie OZ

Cyprich – nepáči sa mu to, že súkromný podnikateľ žiada od obce na svoje podnikanie

                  finančný príspevok

JUDr.Malicher – uviedol, že menovaná nechce podnikať, pretože sa tým neuživí. Chce

                              len pomôcť občanom na Závrší.

JUDr.Strýček – je proti takémuto poskytovaniu fin. príspevkov 

Cyprich – v obci taktiež nie je napr. mäsiarstvo. Keby ho chcel mať, dala by mu obec

                  finančný príspevok? Kto na to nemá, nech nepodniká.

starosta – treba prejsť ku konkrétnemu návrhu rozpočtu

Ing.Urbánek – finančná komisia sa dohodla, že sa rozpočet obce schváli a vrátime sa
                          k nemu neskôr

Ing.Kulla – ak chceme uplatniť zníženie o 5 %, pôjdeme po položkách v rozpočte alebo

                    sa to urobí v globále?

starosta – po jednotlivých položkách sa to nedá

Štrbová – objasnila, že napr. príjmy z bežných transférov sa nedajú znížiť a taktiež

                 niektoré kapitálky a spolufinancovanie

Bc.Šimčisko – aj MŠ a ZŠ majú tie isté výdavky, takže všade nech sa znižuje rovnako
Ing.Urbánek – navrhuje z bežných výdavkov stiahnuť 5% a dočasne zamraziť

                          kapitálové výdavky

starosta – koncom apríla by sme už mali vedieť, aké budú podielové dane

               - zamraziť môžeme napr. výkup pozemkov, nákup výpočtovej techniky, most
                  v Potoku

Ing.Urbánek – a čo nákup osobného auta? Keďže idú ceny dole, treba ho kúpiť už
                          v tejto dobe.

JUDr.Strýček – počkal by ešte s kúpou, avšak podotkol, že auto treba viac šetriť!

Kulla – navrhuje odkúpiť ďalšie pozemky u Hlaváča a hneď ich predať na výstavbu
starosta – s výkupom ráta až na budúci rok

JUDr.Strýček – odkúpiť sa môžu, ale lepšie je ich predať až po kríze

starosta – ozrejmil, že výška návrhu rozpočtu ostáva, presúvajú sa financie len v jednot-

                  livých položkách

Štrbová – navrhla ušetrené financie z rozpočtu dať na jednu položku, napr. na položku

                 el. energia

JUDr.Malicher – a čo tá žiadosť o fin. príspevok?
starosta – keď prejde komisiou, predloží ju na najbližšie rokovanie OZ

     Poslanci schválili uznesením č. 19/2009 rozpočet obce na rok 2009 po úpravách

vyplývajúcich z rokovania OZ a zároveň vzali na vedomie návrhy rozpočtov na roky

2009 – 2011.

Ing.Urbánek – navrhol, aby všetci zainteresovaní /ZŠ, MŠ, OPS i obec/ pripravili do

                          budúceho OZ minimálny rozpočet /mzdy + odvody bez osobného ohod-

                          notenia, energie,.../na zabezpečenie nevyhnutých činnosti a funkcií

                          v tomto roku, tzv. krízový rozpočet

starosta – v prípade núdze môžeme použiť i rezervný fond

Ing.Urbánek – podotkol, že nie je celkom spokojný so stanoviskom HKO k návrhu

                          rozpočtu, ale keďže HKO už odišla, nemôže ju požiadať o vysvetlenie

     Poslanci k návrhu Ing.Urbánka prijali uznesenie č. 20/2009.

starosta – nemali by sme otvoriť i tému – príspevky došlých žiadosti?
                - napr. TJ si doteraz nedala žiadosť o fin. príspevok a financie chce
Ing.Urbánek – nevie, prečo je napr. FS p. Ondrišíkovej osobitne v rozpočte. Nech sú

                          všetci na jednej úrovni a nech i jej fin. príspevok je v balíku, z ktorého

                           sa budú prerozdeľovať financie.

Štrbová – FS p. Ondrišíkovej nespadá do príspevkov. Obec chce, aby tu takýto FS
                  bol a ona ho len vedie. Je to podobné ako hasiči – obec je povinná mať v obci

                  HaZZ podľa zákona.

JUDr.Strýček – zistil, že z projektu, ktorý bol minulý rok podaný, boli zakúpené krpce

                           len pre deti. Ženy nemajú nové krpce, preto navrhuje pridať financie

                           folklórnemu súboru na ich zakúpenie. Ženy vystúpili a reprezentovali
                           obec naposledy na plese kysuckých rodákov v Bratislave, ktorého sa i on

                           zúčastnil a bol na nich hrdý, že sú z našej obce.
starosta – vo vin. Príspevkoch by zatiaľ ponechal Sk 100 000,--
Ing.Urbánek – v akom právnom postavení je FS k obci? Nesúhlasí s tým, aby boli 

                          zvlášť vyčleňovaní. Máme schválené VZN o poskytovaní finančných

                          príspevkoch a to treba dodržiavať.

Štrbová – opäť opakuje, že to je záujmový krúžok

Ing.Urbánek – ale ako je na tom právne?

JUDr.Malicher – podotkol, že p. Štrbová má pravdu

Mgr.Fričová – uviedla, že p. Ondrišíková robí veľmi užitočnú prácu. Nevidí rozdiel,

                          keby sa vzťah urobil ako chce Ing.Urbánek, financie by aj tak dostala.

starosta – vysvetlil Mgr.Fričovej schválené VZN

Bc.Šimčisko – je to v rozpore s VZN o čom hovorí p. Štrbová?

Ing.Urbánek – áno, je to v rozpore s VZN

Ing.Kulla – keby p. Ondrišíková chcela podať žiadosť v zmysle VZN, môže dostať pre 
                    FS i viac ako žiada

JUDr.Strýček – navrhuje dať kultúru, t.j. knižnicu, kroniku, FS do jednej sumy. Bola

                            by škoda, kedy FS v obci zanikol.

Kulla – navrhuje poskytnúť financie tomu, kto reprezentuje našu obec a nie každému,
             kto o financie žiada

Kreána – žiada pre HaZZ taktiež fin. príspevok na ošatenie. Napr. každý rok by sa

                 objednali 3 ks, aby do roku 2012 bol celý hasičský zbor vybavený.

Cyprich – koľko je členov?
Kreána – 47 členov

Cyprich – a keď je požiar?

Kreána – príde ten, kto je momentálne doma

JUDr.Strýček – na opravy tam má financie. Koľko výjazdov urobili?

Kreána – za posledné 3 roky to bolo cca 8 – 10 výjazdov

JUDr.Strýček – ako to je s preventívnymi prehliadkami?

Kreána – majú to rozdelené na preventívne celky a robia sa tak postupne, aby to nebolo

                 všetko naraz

10. Došlé žiadosti

- žiadosť p. Františka Jurištu, Svrčinovec 244 o odkúpenie pozemku

starosta – prečítal vyjadrenie obecnej rady, ktorá doporučuje schváliť odpredaj

                 pozemku a tak isto aj komisia pre ŽP

     Poslanci OZ uznesením č. 21/2009 súhlasili s odpredajom pozemku parc.č.1023/015/0

o výmere 99 m² menovanému. Tento pozemok budú slúžiť ako prístupová cesta k jeho

rodinnému domu. Pozemok bude odpredaný za cenu EUR 2,33/m².

- žiadosť p. Márie Baroniakovej, Svrčinovec 804 o odkúpenie pozemku

starosta – prečítal vyjadrenie obecnej rady a komisie, ktoré doporučujú schváliť odpre-

                  daj pozemku, keďže splnili podmienku a vyhotovili si geometrický plán 

                  s vytýčením v teréne na náklady žiadateľa

     Poslanci OZ uznesením č. 22/2009 súhlasili s odpredajom časti pozemku KN-C č.

1023/1 o výmere 47 m² /1023/21/ a 240 m² /1023/22/ - ostatná plocha, za cenu EUR

2,33/m².
- žiadosť občanov osady Závršie o fin. príspevok na dokončenie ihriska

starosta – prečítal vyjadrenie obecnej rady a komisie, ktoré konštatujú, že vzhľadom na

                 nevysporiadanie majetkových pomerov na uvedenú parcelu ihriska nie je

                 možná oficiálna dotácia z obce. Žiadosť za všetkých predložil Mgr. Karol
                 Najdek, Svrčinovec  121. V žiadosti je podpísaných 71 občanov Závršia.
JUDr.Strýček – ozrejmil za OR uvedenú žiadosť a taktiež oboznámil poslancov s tým, že

                            na Závrší pri kaplnke chce oficiálne vybudovať ihrisko

Ing.Urbánek – uviedol, že nepodporuje investície, keď sa nejedná o obecný majetok
     Poslanci OZ uznesením č. 23/2009 teda neschválili fin. príspevok na dobudovanie

ihriska na Závrší pri pohostinstve.

    Starosta ďalej prečítal žiadosť firmy GAMATECH, s.r.o. Svrčinovec o ukončenie
nájomnej zmluvy z nebytových priestorov v budove AB 200 k 31.3.2009.

     Poslanci túto žiadosť vzali na vedomie.

     Ďalej vystúpil poslanec Cyprich, ktorý za kultúrnu komisiu predniesol žiadosť

o predloženie vyúčtovania letných slávnosti podľa jednotlivých položiek.

Poslanci OZ preto k tejto žiadosti prijali uznesenie č. 24/2009, kde uložili ekonómke

obce pripraviť položkovité vyúčtovanie osláv 350. výročia písomnej zmienky o obci

na najbližšie zasadnutie OZ.

11. Rôzné
     V bode rôzne vystúpil hneď v úvode starosta, ktorý vytkol poslancom OZ ich
príchody na rokovania OZ. Uviedol, že ešte ani raz nezačali presne v stanovenom

čase, vždy sa na niekoho čaká. Žiadal ich, ak sa nemôžu rokovania OZ zúčastniť, aby

sa ospravedlnili deň vopred, prípadne ráno v deň rokovania OZ. Ďalej im vytkol, že

ak zvolajú verejné zhromaždenie občanov, je neslušné ak tam neprídu. Na poslednom

takomto verejnom zhromaždení /výstavba betonárky/ sa zúčastnili len 3 poslanci!

JUDr.Strýček – súhlasí so starostom

starosta – prečítal petíciu občanov proti výstavbe betonárky v obci, ktorú mu dali

                  na verejnom zhromaždení občania

Ing.Urbánek – minule tu tiež došla petícia proti výstavbe obchodu. Je to kompetencia
                          stavebného úradu, nie obecného zastupiteľstva.

starosta – táto sa však dotýka i zmeny územného plánu obce, a to je kompetencia iba
                  obecného zastupiteľstva

Kreána – treba schváliť výstavbu betonárky

JUDr.Strýček – podotkol, že na petícií sú podpísaní i takí občania, ktorí mali na
                           verejnom zhromaždení iný názor

JUDr.Malicher – na verejnom zhromaždení sa mu zdalo, že len 4 občania boli proti

                              výstavbe betonárky, ostatní boli za. Konštatoval, že keď to takto

                              pôjde ďalej a občania nebudú so žiadnou výstavbou v obci súhlasiť,           

                              táto obec sa v budúcnosti nepohne ďalej.

JUDr.Strýček – zmenu územného plánu treba, ale na dnešnom OZ o tom nebudeme

                            rozhodovať

Bc.Šimčisko – uviedol, že je za výstavbu fabriky, ale nie za výstavbu betonárky

Ing.Urbánek – podotkol, že sú to pozemky Váhostavu, majú ich kúpené a chcú tam

                          stavať

starosta – uviedol, že Váhostav, aj keď mu neodsúhlasíme zmenu územného plánu,
                  v rámci stavby bude zriadenie staveniska

 Ing.Kulla – nás to netlačí, ale ich, počkajme ešte

JUDr.Strýček – nie je proti výstavbe betonárky, ale Váhostav si to aj tak presadí.

                            Pozemky sú ich vlastníctvo. Treba sa ich opýtať, či by ich nepredali.

JUDr.Malicher – ešte uviedol, že obecná rada bola pozrieť v Tepličke betonárku a
                              ľudia v jej okolí dokonca pestovali v záhradkách zeleninu. Žiaden

                              prach, ani nič tam nebolo.

     Starosta ďalej požiadal poslancov, aby zbierali a zháňali príspevky do vydania
monografie obce. Kniha by mala byť vydaná budúci rok. Tento rok sa budú zbierať

len príspevky. Firma MAGMA napíše projekt, cez ktorý by sme mohli získať nejaké
financie. Bližšie informácie boli uvedené v poslednom čísle Svrčinovského spravodaja.

     Ďalej starosta sa vrátil k žiadosti z minulého OZ, a to o sociálnu výpomoc pre

Františka Blažíčka, ktorý sa vrátil z výkonu trestu a v mrazivom počasí mu omrzli


obe dolné končatiny, ktoré mu následne amputovali. Teraz je v nemocnici, avšak po

prepustení sa nemá kto oň postarať. Toto musí urobiť podľa zákona obec. 

Mgr.Fonšová predložila poslancom údaje, ktoré na minulom OZ žiadali. Menovaný

nemá žiaden príjem, len dávku v hmotnej núdzi, ktorý mu vybavil obecný úrad.

Pokiaľ bude PN, bude dostávať ochranný príspevok. Tento jeho príjem nepostačuje

na to, aby bol umiestnený v domove dôchodcov. Preto starosta žiada poslancov, aby

rozhodli, či mu bude obec prispievať. Invalidný dôchodok mu nebude priznaný,

nakoľko sa počíta posledných 10 rokov, a z toho musí mať 5 rokov odpracované, čo

menovaný nemá. Starosta uviedol, že by to činilo cca Sk 2 000,– mesačne. Potrebuje
predložiť DD k žiadosti čestné vyhlásenie, že obec bude doplácať menovanému.

Ing.Kulla – jeho dom sa nedá poriešiť?

starosta – nie, jeho dom je na spadnutie. Podotkol, že takýchto prípadov bude viac,

                 napr. p. Krella z osady Zatky momentálne býva v maringotke a je bez príjmu

JUDr.Strýček – a ak nedáme čestné vyhlásenie?
starosta – obec je povinná sa oň postarať. Ak ho prepustia z nemocnice, dovezú nám ho

                  na obecný úrad a čo s ním potom?

Bc.Šimčisko – dokedy by mu mala obec platiť? A čo keď sa zvýšia náklady za DD?

starosta – musíme nájsť nejaké východisko. Môžeme mu napr. prenajať byt a poskyt-

                  núť opatrovateľku. Jeho sestra je ochotná prispievať čiastkou Sk 1 000,–.
Mgr.Fričová – je za to, aby sme mu príspevok schválili
JUDr.Strýček – stačí, ak to schválime len do konca roka?

starosta – hádam áno. Môžeme to financovať z položky opatrovateľská služba – sú tam

                 zatiaľ len 3 zmluvy.

     Poslanci OZ napokon uznesením č. 25/2009 súhlasili s poskytnutím fin. príspevku pre

p. Františka Blažíčka za účelom umiestnenia v DD. Výška fin. príspevku bude rozdiel

medzi financiami menovaného, príspevkom jeho sestry a skutočnými nákladmi DD.

Finančný príspevok OZ schvaľuje do 31.12.2009.

     Ďalej v rôznom prečítal starosta poslancom zápis z geologickej obhliadky územia – výjazd v osade u Katraka. S výjazdom je rátané v rozpočte, avšak budú tam troška

problémy s deformáciou svahu. V zápise sa konštatuje, že svah je postihnutý prejavmi

aktívnych svahových deformácií. Príčinou nestability svahu /v minulosti atakovanom bočnou eróziou Čierňanky/ je popri nepriaznivej  geologickej stavbe aj pravdepodobne zvýšené zvodnenie horninového prostredia. Negatívny vplyv na stabilitu svahu má aj

neriadené skládkovanie heterogénneho materiálu rôzneho druhu /prevažne stavebný a

domový odpad/ na plošine medzi hranou svahu a telesom jestvujúcej štátnej cesty I/11.

Cyprich – veríme tomuto prieskumu firmy?

starosta – môžeme to dať inej firme, ale budeme to musieť zaplatiť

Ing.Kulla – on tomu verí, že ten breh sa uváža

JUDr.Strýček – aké náklady tam ešte sú?

starosta – my budeme pokračovať v navážke a SSC urobí sanačné práce

JUDr.Strýček – bolo by dobré spevniť svah až za cestou pri rieke

     Starosta ďalej prečítal zápis z Valnej hromady TJ Beskyd, na ktorej sa výbor
uzniesol, aby TJ prešla pod obec. Obecná rada zaujala také stanovisko, že by mohli
prejsť pod obec. Občianske združenie by ostalo, len by sa im pozastavila činnosť.

Kulla – keď bol vo Výbore p. Zákopčan, od obce TJ pýtala menej ako teraz a vtedy
              boli všetci proti nemu

starosta – uviedol, že TJ pýtala od obce 1/12 minuloročného rozpočtu, avšak doteraz

                  si nepodali žiadosť, tak nevie ako ďalej. Ak to má prejsť pod obec, musí sa to

                  riadne pripraviť a prebehnúť, urobiť inventarizácia atď. 

JUDr.Strýček – prihlásili sa už vôbec do súťaže na tento rok? Treba im dať alikvotnú

                            časť rozpočtu na 3 mesiace a nech dovtedy pripravia všetky doklady

                            pre prevod TJ pod obec.

Ing.Urbánek – chýba tu žiadosť o finančný príspevok, chýba žiadosť, aby TJ zobrala
                           pod seba obec – ako sa potom budú riešiť ďalšie veci? Kto bude potom

                           riadiť futbal?

Ing.Kulla – treba sa stretnúť s nimi a vyjasniť si všetky záležitosti

                  - nech kultúrna komisia s nimi zasadne
     Poslanci k bodu prijali uznesenie č. 26/2009, kde žiadajú Výbor TJ Beskyd predložiť

na rokovanie OZ v mesiaci marec 2009 súpis finančných požiadaviek na začatie súťaž-

ného ročníka a predložiť OZ zámer ďalšieho fungovania futbalového klubu v obci,

v zmysle Uznesenia z Valnej hromady zo dňa 24.1.2009.

     Ďalej v bode rôzne sa prihlásili títo poslanci:

Cyprich – ako sa realizuje finančne používanie multifunkčného ihriska?

starosta – uviedol, že ceny sú navrhnuté a vyberá sa prostredníctvom správcov ihriska

Cyprich – na základe čoho sa určili ceny?

starosta – sumy sú určené tak, aby bolo na základnú údržbu ihriska /počas 3 mesiacoch

                   sa toto sledovalo a ceny sa tak potom určili/

Cyprich – prečo sa nedá vykúriť dom smútku?

starosta – vysvetlil, že za pol dňa sa ozaj nedá vykúriť dom smútku, ale prenajať si ho

                  môžu občania aj tak

starosta – v bode rôzne oboznámil ešte poslancom s návrhom projektu „krížovej cesty“
                  cez kopec na Závršie

JUDr.Strýček – nevie, či v tejto dobe je tento projekt aktuálny. Avšak ak by sa niekedy

                            realizoval, bolo by lepšie začať v osade u Mišov a potom skončiť na

                            Závrší u kríža.

Ing.Kulla – zastavenia sú dosť vysoké – 3 m
Kulla – bolo by dobré, kedy sa k tomuto projektu vyjadrili o občania

Ing.Urbánek – vyjadril sa k snehovej kalamite a skonštatoval, že v našej obci to bola

                          úplne nezvládnutá situácia

JUDr.Strýček – ozrejmil, že toto už s p. riaditeľkou OPS prebrali na finančnej komisii

                            a nevie, či je to spôsobené zlými šoférmi, alebo zlou organizáciou?

Kulla – taktiež vyjadril nespokojnosť s nezvládnuteľnou snehovou kalamitou v obci

Bc.Šimčisko – podotkol, že šoféri začínali neskoro ráno odhŕňať sneh a potom nestihali,
                         mali začínať skôr. Keď snežilo, mali byť v pohotovosti.

12. Prijatie uznesení a záver
     Vzhľadom k tomu, že program rokovania obecného zastupiteľstva bol plne vyčerpaný, starosta poďakoval prítomným za ich účasť a zasadnutie OZ vyhlásil
za právoplatne ukončené. Na tomto rokovaní OZ boli prijaté uznesenia č. 7/2009 až
26/2009, ktoré tvoria prílohu tejto zápisnice.

